**PLAN I PROGRAM DJELATNOSTI ŠKOLSKE MEDICINE ZA OSNOVNE ŠKOLE  
(ŠK. GOD. 2024./ 2025.)**

**Republika Hrvatska jedna je od rijetkih zemalja u svijetu koja, u sklopu osnovnog zdravstvenog osiguranja, ima liječnike specijaliste za planski organiziranu preventivnu zaštitu te sustavno praćenje školske djece tijekom njihovog rasta i razvoja te, sukladno tome, za mogućnost pravovremene reakcije, ostvarivanje njihovih prava i sprečavanje zdravstvenih posljedica koje bi djecu mogle pratiti kasnije kroz život.**

**KONTAKT:**

ŠKOLSKI LIJEČNIK:  
**Mario Grgurić, dr. med., specijalist školske i adolescentne medicine**  
MEDICINSKA SESTRA:  
**Mirna Pandurić, med. sestra**  
  
**Nastavni zavod za javno zdravstvo Osječko-baranjske županije**   
**Drinska 8, Osijek (ambulanta 41)  
Telefon: 031/ 225-752  
E-mail: zzjz.ambulanta3@gmail.com**

Radni vrijeme po danima (teren ili ordinacija):   
ponedjeljak i utorak - prijepodne  
srijeda i četvrtak - poslijepodne  
petak - promjenjiv  
**Uvijek u ambulanti: srijedom poslijepodne**

**OSNOVNE DJELATNOSTI:**

**PREGLED I PROCJENA ZA UPIS U OSNOVNU ŠKOLU**  
-uključuje obvezno cijepljenje protiv ospica, rubeole i zaušnjaka te dječje paralize (po potrebi nadoknadu propuštenih pedijatrijskih cjepiva)

- ponašanje, socijalizacija i prilagodba na školu ( razgovor se obavlja sa učiteljicom razreda u drugom polugodištu)

**U 3. RAZREDU - SKRINING VIDA UZ PRAĆENJE RASTA I RAZVOJA** ( mjerenje TT, TV, vida na boje, vida)

**U 5. RAZREDU** - **SISTEMATSKI PREGLED**   
- uključuje praćenje rasta i razvoja djece, prevencija i uočavanje raznih bolesti.

- dobrovoljno cijepljenje protiv HPV-a  
  
**U 6. RAZREDU** - **SKRINING KRALJEŽNICE, UZ PRAĆENJE RASTA I RAZVOJA**( TT, TV)**; ZUBNA PUTOVNICA**

-dobrovoljno cijepljenje protiv HPV-a

**U** **7. RAZREDU - SKRINING SLUHA AUDIOMETROM**

-dobrovoljno cijepljenje protiv HPV-a

**U 8. RAZREDU** - **SISTEMATSKI PREGLED** -uključuje anketiranje o mentalnom zdravlju učenika-savjetovanje i poduzimanje mjera u svrhu pravovremenog djelovanja kod učenika s problemima  
**-uključuje obvezno cijepljenje protiv difterije, tetanusa i dječje paralize**   
-uključuje dobrovoljno cijepljenje protiv HPV-a (učenik čiji su roditelji dali pristanak prvu dozu dobiti će na sistematskom pregledu, uz obavezno cijepljenje)  
-uključuje slanje na profesionalnu orijentaciju (Zavod za zapošljavanje) sve djece na programima ili djece sa zdravstvenim teškoćama koje bitno utječu na školovanje , a u svrhu savjetovanja i ostvarivanja djetetovih prava

**OBAVEZNA CIJEPLJENJA**-dužnost roditelja je čuvati cjepnu knjižicu djeteta dobivenu u rodilištu, a u koju moraju biti upisana sva prethodna cijepljenja  
-dijete se vodi kao dužnik sve dok nemamo kompletne podatke o cijepljenju, a roditelji su podložni prijavi  
-dužnost školske medicine nije komuniciranje s pedijatrima i obiteljskim liječnicima djeteta kako bi saznali datume prethodnih cijepljenja

**DOBROVOLJNO CIJEPLJENJE**

**-**dobrovoljno cijepljenje protiv HPV-a za učenike od 5-og do 8-og razreda

**OSTALE DJELATNOSTI:**

**PREDAVANJA PO ŠKOLAMA:**  Higijena zubi (1.razred)

Skrivene kalorije (3.razred)

Pubertet (5. razred)  
  
**PRILAGODBA NASTAVE TJELESNE I ZDRAVSTVENE KULTURE** - potvrda se izdaje za svaku školsku godinu zasebno na temelju specijalističkog nalaza ne starijeg od jedne godine- uslikani nalaz pošaljite na naš e-mail (liječnik u odgovoru potvrdu šalje roditelju,a roditelj dostavlja školi)

**PREGLEDI ZA PRIMJERENI OBLIK ŠKOLOVANJA i RETESTIRANJE (na prijedlog škole) -** liječnik je dio komisije za primjereni oblik školovanja kod učenika koji imaju teškoće u savladavanju gradiva i izdaje potrebne uputnice

**PREGLEDI ZA POMOĆNIKA U NASTAVI (na prijedlog škole)** - liječnik izdaje mišljenje komisiji za dodjelu asistenta

**ISPRIČNICE** - za djecu koja izostaju iz škole dulje od mjesec dana (uključuje i nastavu na daljinu)  
  
**IZDAVANJE POTVRDA ZA UPIS U SREDNJU ŠKOLU, SMJEŠTAJ U UČENIČKI DOM**  
**SAVJETOVANJA I KONTROLNI PREGLEDI** (provode se po potrebi)

**NAPOMENE:**

-sve važne obavijesti za roditelje uvijek će biti objavljene i na stranici škole   
-preglede radimo u ambulanti (izvan nastave) ili u školi (za vrijeme nastave)

- za preglede izvan nastave roditelji će termine zauzimati putem platforme **terminko.hr**   
- ukoliko se roditelji ne mogu naručiti ili propuste termin/ ukoliko je dijete spriječeno doći na pregled ili cijepljenje, potrebno je nazvati poradi drugog termina

-kod bilo kakvih odstupanja ili radi primjerenog oblika školovanja, liječnik izdaje uputnicu za prvi pregled specijalista te savjetuje roditelje (nalaz specijalista uslikati i poslati na e-mail ili donijeti, kako bi se uložio u karton djeteta)  
-uputnice za sve daljnje kontrole izdaje djetetov liječnik obiteljske prakse ***Na svaki pregled učenik je dužan ponijeti:*  
- zdravstvenu i cjepnu iskaznicu   
- specijalističke nalaze - ukoliko se kontrolira ili boluje od neke bolesti (nismo umreženi sa liječnicima obiteljske medicine i nemamo uvid u djetetove nalaze i dijagnoze)  
  
  
Za naše djelovanje i zajedničke ciljeve potrebna nam je dobra suradnja s roditeljima. Nadamo se i vjerujemo da ćemo ju s Vama uspjeti ostvariti.**